text: De fik en god ide
  21 november 2012 kl. 10.03
  Vejen Gymnasium og HF fik en 3. plads i en landsdækkende konkurrence om grønne ideer.
  Hver dag smider vi store mængder mad ud derhjemme. Det bliver til 63 kilo mad pr. dansker om året, og det koster en almindelig familie ca. 10.000 kr. på husholdningsbudgettet.
  Det vil Rikke, Nanna, Trine, Marta og Liv fra Vejen gymnasium og HF lave om på.
  De fik en 3. plads for en ide om at sætte QR-koder på varerne, så man får inspiration til bruge de sidste rester i køleskabet.
  Når man scanner QR-koden med sin smartphone, får man opskrifter på lækker restemad og gode råd om opbevaring.
  - Det var et stærkt finalefelt med tre kreative og spændende idéer, der peger fremad og løfter sløret for fremtidens grønne løsninger. Rikke, Nanna, Trine, Marta og Liv har inspiration og lyst i centrum. Og det er præcist det, der skal til for at ændre vores vaner og minde os selv om, at der er meget at spare for pengepungen og miljøet ved at smide mindre mad ud. Derfor vinder de 3. pladsen i FDB?s Grønne Uddannelsespris, siger Signe Didde Frese, programchef for klima og miljø i FDB.
  Ialt 700 studerende deltog i konkurrencen.
  